CELEX: 62007TN0075
Language: lv
Date: 2007-03-12 00:00:00
Title: Lieta T-75/07: Prasība, kas celta 2007. gada 12. martā — Hamdi /Padome

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/22
            
         Prasība, kas celta 2007. gada 12. martā — Hamdi/Padome
   (Lieta T-75/07)
   (2007/C 117/35)
   Tiesvedības valoda — holandiešu
   Lietas dalībnieki
   
      Prasītājs: Ahmed Hamdi, Amsterdama (Nīderlande) (pārstāvis — M. J. G. Uiterwaal, advocaat)
   
      Atbildētāja: Eiropas Savienības Padome
   Prasītāja prasījumi:
   
               —
            
            
               Kopējā nostāja 2002/402/KĀDP (OV 2002, L 344, 93. lpp.) attiecībā uz prasītāju ir piemērota nepareizi kā pamats Regulai 2001/2580/EK (OV 2001, L 344, 70. lpp.) un līdz ar to prasītājam Regula nav saistoša;
            
         
               —
            
            
               jebkurā gadījumā šī regula nebūtu jāpiemēro attiecībā uz prasītāju;
            
         
               —
            
            
               jebkurā gadījumā 2006. gada 21. decembra Lēmums 2006/1008/EK (OV L 379, 123. lpp.) būtu jāatceļ;
            
         
               —
            
            
               piespriest Padomei atlīdzināt tiesāšanās izdevumus.
            
         Pamati un galvenie argumenti
   Pēc tam, kad valsts tiesa uzskatīja, ka ir pierādīta viņa piederība teroristu organizācijai Hofstadgroep, prasītājam tika piespriests brīvības atņemšanas sods. Prasītājs spriedumu ir pārsūdzējis.
   Ar Lēmumu 2006/1008/EK (1) Padome ievietoja prasītāju to personu un organizāciju sarakstā, kam piemēro Regulu (EK) Nr. 2580/2001 (2).
   Prasības pamatojumam prasītājs norāda, ka gan apstrīdētais lēmums, gan apstrīdētā regula tika pieņemti, pārkāpjot būtiskus procesuālos priekšrakstus un it īpaši tie netika pienācīgi pamatoti. Attiecībā uz Regulu prasītājs norāda, ka Padome nav paskaidrojusi, kāpēc tā bija nepieciešama kopējā tirgus ietvaros. Attiecībā uz Lēmumu prasītājs norāda, ka nav norādīts pamatojums, kāpēc Padome uzskatīja, ka attiecībā uz prasītāju tai jāpiemēro Regula Nr. 2580/2001.
   Prasītājs turklāt norāda, ka apstrīdētajam lēmuma trūkst nepieciešamā juridiskā pamata. Kā uzskata prasītājs, Regula Nr. 2580/2001 ir pretrunā EK līgumam, ciktāl Regula tiek piemērota attiecībā uz prasītāju. Prasītājs norāda, ka apstrīdētā regula nav nepieciešama, lai izpildītu pienākumus, kas izriet no ANO Drošības padomes rezolūcijas. Nav saiknes starp prasītāju un trešām valstīm vai citiem Kopienas ārpolitikas un drošības politikas aspektiem, un līdz ar to otrais pīlārs prasītāja gadījumā nav piemērojams.
   Šajā sakarā prasītājs turklāt norāda, ka EKL 308. pants nav juridisks pamats, jo tam nav saistības ar kopējā tirgus ieviešanu. Turklāt ar apstrīdēto regulu netiek īstenots kāds Savienības mērķis un līdz ar to EKL 60., 301. un 308. panta kombinācija nav atbilstīgs juridisks pamats.
   Visbeidzot prasītājs norāda, ka apstrīdētais lēmums pārkāpj viņa pamattiesības, it īpaši tiesības netraucēti izmantot īpašumu un tiesības uz netraucētu personisko dzīvi, kā tas izriet no Cilvēka tiesību un pamatbrīvību konvencijas (CTPK).
   
      (1)  Padomes 2006. gada 21. decembra Lēmums 2006/1008/EK, ar ko īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV L 379, 123. lpp.).
   
      (2)  Padomes 2001. gada 27. decembra Regula (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (OV L 344, 70. lpp.).